अजय-काजोल ने खास अंदाज में बेटी को दी जन्मदिन की बधाई, शेयर किया इमोशनल पोस्ट
Ajay Devgn Kajol Daughter Nysa Devgan 20th Birthday Celebration. अजय देवगन और काजोल की बेटी न्यासा 20 अप्रैल को अपना 20वां जन्मदिन मना रही हैं। इस मौके पर अजय और काजोल ने सोशल मीडिया हैंडल पर बेटी न्यासा के साथ तस्वीरें शेयर करते हुए उन्हें जन्मदिन की बधाई दी है
अजय देवगन और काजोल की बेटी निसा 20 अप्रैल को अपना 20वां जन्मदिन मना रही हैं। इस मौके पर अजय और काजोल ने सोशल मीडिया हैंडल पर बेटी निसा के साथ तस्वीर शेयर करते हुए उन्हें जन्मदिन की बधाई दी है। अजय ने जहां निसा को अपना गौरव बताया है, तो वहीं काजोल ने उनके लिए इमोशनल पोस्ट शेयर किया है।
काजोल बोलीं- मुस्कुराओ, हसो और हमेशा मेरे साथ रहो
काजोल ने निसा के साथ नीता मुकेश अंबानी कल्चरल इवेंट की एक तस्वीर शेयर करते हुए लिखा- ‘यह हम और हमारी हमेशा की कहानी है। तुम्हारा सेंस ऑफ ह्यूमर, माइंड और तुम खूबसूरत दिल। लव यू बेबी गर्ल। तुम यूं ही मुस्कुराओ हसो और हमेशा मेरे साथ रहो।’
अजय देवगन बोले- तुम पर गर्व है
निसा के साथ फोटो शेयर करते हुए अजय ने लिखा- ‘पिता को तुम पर गर्व है। हैप्पी बर्थडे बेबी।’ शेयर की तस्वीरों में निसा और अजय दोनों ब्लैक आउटफिट में ट्विनिंग करते नजर आ रहे हैं। अजय और काजोल के पोस्ट पर फैंस जमकर रिएक्ट कर रहे हैं और उन्हें इस खास दिन की बधाई दे रहे हैं।
2003 में हुआ था निसा का जन्म
काजोल और अजय देवगन फरवरी 1999 में शादी के बंधन में बंधे। अप्रैल 2003 में निसा का जन्म हुआ, वहीं 2010 में कपल बेटे युग के पेरेंट्स बने। निसा ने अपनी पढ़ाई सिंगापुर में की है। भले ही उन्होंने फिल्मों में एंट्री न ली हो, इसके बावजूद वो अपने लुक और फैशन को लेकर चर्चा में रहती हैं।
अजय को रहती है बच्चों की चिंता
करीब 1 महाने पहले मीडिया को दिए इंटरव्यू में अजय ने कहा था- 'मेरे बच्चों पर लोगों की नजरें हमेशा होती हैं और इस बात से मैं बहुत परेशान रहता हूं। मैं इन चीजों को बदल नहीं सकता और ना ही ऑनलाइन ट्रोलिंग को रोक सकता हूं। आप वास्तव में नहीं जानते कि क्या करना है। क्योंकि कई बार कुछ ऐसी बातें भी लिखी जाती हैं, जो सच भी नहीं होतीं। लेकिन अगर मैंने कोई जवाब दिया को मामला और बढ़ जाएगा।'
निसा को फिल्मों में इंटरेस्ट नहीं है-अजय
इंटरव्यू के दौरान जब उनसे पूछा गया कि क्या उनके बच्चे फिल्मों में काम करना चाहते हैं। इस पर अजय ने कहा, 'मेरे बेटे युग ने अभी हिंदी फिल्में देखनी शुरू की है। लेकिन मेरी बेटी निसा अभी भी हमारी फिल्में नहीं देखती। उसे फिल्म देखने में कोई इंटरेस्ट नहीं है, अभी तक तो नहीं।' फिलहाल वह विदेश में रहकर अपनी पढ़ाई पूरी कर रही है।